text: Horsens smed sejren i overtiden
  15 oktober 2017 kl. 12.49
  Selvom holdet førte og spillede med en mand i overtal, lykkedes det ikke for AC Horsens at få alle tre point.
  Hjemmeholdet fik ellers en drømmestart på kampen. Først blev Hobros Rasmus Minor udvist efter blot syv minutters spil, og fem minutter senere gjorde Jonas Thorsen det til 1-0.
  Men trods overtag og flere chancer lykkedes det for Pål Kirkevold at udligne for Hobro.
  Den stiling holdt dog kun i få minutter, før AC Horsens igen var foran. Denne gang ved Bubacarr Sanneh der scorede sit fjerde sæsonmål til stillingen 2-1.
  Trods undertal gav Hobro dog ikke op, og i kampens overtid udlignede Bjørn Kopplin til slutstillingen 2-2.
  Dermed er AC Horsens på fjerdepladsen i Superligaen.
  